In dr Genesis (Gen 16,7-12) erscheint an Éngl in dr Hagar, dr Diarn (Magd) van Abraham, dé mitn Einvrsténtnis va seinr kindrlósn Frau a Kint va ihm kriagg; dr Éngl sågg ihr, dass sie a Kint kriagn (Ismael) wert unt dass sie viel Nåchfåhrn håm wert. Ibr 1500 Jåhr spétr isch dr Erzéngl Gabriel zu dr Jungfrau Maria kémmen (Lk 1,31) unt håt ihr gsågg, dass sie Muatr wert. A zun Hl. Josef, ihrn Månn isch an Éngl kémmen unt håt dés vórausgsågg (Mt 1,20-21). In alle dé Fälle håt dr Éngl aa gsågg, wia as Kint hoaßn wert.